ဂင်ယိုဟန်

ဂင်ယိုဟန် (; ) သည် တောင်ကိုရီးယား အဆိုတော်နှင့် သရုပ်ဆောင်တစ်ဦးဖြစ်သည်။ အမျိုးသားအဆိုတော်အဖွဲ့ WEi ၏အဖွဲ့ဝင်တစ်ဦးဖြစ်ပြီး X1 ၏ အဖွဲ့ဝင်ဟောင်းတစ်ဦးလည်းဖြစ်သည်။ Produce X 101 အစီအစဉ်တွင် ပထမရခဲ့ဖူးကာ၊ ၂၀၂၀ ဩဂုတ်လ ၂၅ ရက်နေ့တွင် No More အမည်ရ ဒစ်ဂျစ်တယ် စင်ဂယ်အလ်ဘယ်ဖြင့် တစ်ကိုယ်တော်ပွဲဦးထွက်ခဲ့သည်။

ငယ်ဘဝ
ဂင်ယိုဟန်ကို ၁၉၉၉ ခုနှစ် စက်တင်ဘာလ ၂၂ ရက်နေ့တွင် တောင်ကိုရီးယားနိုင်ငံ ဆိုးလ်မြို့ ဂျောင်းနန်ခရိုင်တွင် မွေးဖွားခဲ့ပြီး၊ နှမနှစ်ယောက်ရှိသည်။ တိုက်ကွမ်ဒို ကစားသမားတစ်ဦးလည်း ဖြစ်သည်။

အလုပ်အကိုင်

ပွဲဦးမထွက်ခင်
ဂင်ယိုဟန်သည် တိုက်ကွမ်ဒို ကစားသမားတစ်ယောက်ဖြစ်ခဲ့ပြီး နိုင်ငံတော်အဆင့် လူငယ်အားကစားပြိုင်ပွဲတွင် ချန်ပီယံဆု နှစ်ခါရခဲ့သည်။

၂၀၁၉: Produce X 101နှင့် X1
ဂင်ယိုဟန်သည် ၂၀၁၉ မေလတွင် Produce X 101 ဟုခေါ်သော သုံးလတာ လေ့ကျင့်ပေးမည့် Mnet ၏ reality-survival အစီအစဉ်တွင် ဝင်ရောက်ယှဉ်ပြိုင်ခဲ့သည်။ ပြိုင်ပွဲ၏ မူလရည်ရွယ်ချက်မှာ အနိုင်ရရှိသူ ၁၁ ယောက်ကို Swing Entertainment လက်အောက်တွင် ငါးနှစ်သက်တမ်းရှိသော အမျိုးသားအဆိုတော်အဖွဲ့အဖြစ် ဖွဲ့စည်း‌ပေးရန် ဖြစ်သည်။ ဂင်ယိုဟန်သည် ပြိုင်ပွဲ‌တွင် ပထမရခဲ့ပြီး အမျိုးသားအဆိုတော်အဖွဲ့ X1 ၏ အဓိကအဖွဲ့ဝင်တစ်ယောက်အဖြစ် Gocheok Sky Dome ပွဲတွင် ပွဲဦးထွက်နိုင်ခဲ့သည်။ သို့သော် ပြိုင်ပွဲ၏ မဲမသမာမှုဖြစ်စဉ်ကြောင့် ၂၀၂၀ ဇန်နဝါရီ ၆ ရက်နေ့တွင် X1 ကို ဖျက်သိမ်းခဲ့ရသည်။ Produce X 101 ၏ ထုတ်လုပ်သူ အန်းဂျွန်းယောင်းကို ၂၀၁၉ နိုဝင်ဘာလ ၅ ရက်နေ့တွင် ဖမ်းဆီးခဲ့ပြီး မဲပေးရသောအဆင့်များကို ကြိုးကိုင်ခြယ်လှယ်ခဲ့ကြောင်း ၎င်းကဝန်ခံခဲ့သည်။

၂၀၂၀: တစ်ကိုယ်တော်အလုပ်အကိုင်နှင့် WEi ဖြင့်ပွဲဦးထွက်ခြင်း
ဂင်ယိုဟန်သည် ကျောင်းဇာတ်လမ်းတွဲဆက် တစ်ခုဖြစ်သော ကျောင်း ၂၀၂၁တွင် ပါဝင်သရုပ်ဆောင်မည်ဟု လူပြောများခဲ့သည်။ ထို့နောက် ၂၀၂၀ ဖေဖော်ဝါရီလတွင် အဆိုပါဇာတ်လမ်းတွဲကို ၂၀၂၀ ဩဂုတ်လအတွင်း ထုတ်လွှင့်သွားမည်ဖြစ်ကြောင်း အတည်ပြုခဲ့သည်။ ၂၀၂၀ ဧပြီလတွင် KBS အနေဖြင့် ဇာတ်လမ်းတွဲအတွက် အဓိကအမျိုးသမီးသရုပ်ဆောင် ရွေးချယ်ရာတွင် အငြင်းပွားမှုများ ဖြစ်ပေါ်သောကြောင့် ဇာတ်လမ်းတွဲအား ပယ်ဖျက်လိုက်ပြီဖြစ်ကြောင်း ထုတ်ပြန်ခဲ့သည်။

၂၀၂၀ ဇွန်လ ၁၇ရက်နေ့တွင် Oui Entertainment က နှစ်လယ်ပိုင်း၌ OUIBOYZ ဟုအမည်ရသည့် အမျိုးသားအဆိုတော်အဖွဲ့သစ်ကို အစမ်းသဘော ပွဲဦးထုတ်သွားမည်ဟု ကြေညာခဲ့သည်။ ထိုအခါ ဂင်ယိုဟန်သည် သူနှင့် ကုမ္ပဏီတူသော ဂင်ဒုံဟန်၊ ဂျန်ဒယ်ဟျောန်း၊ ဂန်ဆော့ဟွာတို့နှင့်အတူ ထိုအဖွဲ့သစ်တွင် ပါဝင်လာနိုင်ကြောင်း ထင်ကြေးပေးခံရသည်။

Oui Entertainment သည် ၂၀၂၀ ဇူလိုင်လ ၁၀ရက်နေ့တွင် ၎င်းတို့၏ အဖွဲ့သစ် WEi ၏ လူမှုကွန်ရက်စာမျက်နှာကို လွှင့်တင်ခဲ့ကာ ဂင်ယိုဟန်ပါဝင်ကြောင်းကိုပါ အတည်ပြုခဲ့သည်။

ဂင်ယိုဟန်သည် ၂၆ ကြိမ်မြောက် "CONNECT:D" Dream Concert ၏ ပထမနေ့အတွက် MC အဖြစ် ဆောင်ရွက်ခဲ့သည်။

WEi အဖွဲ့ နှင့် ပွဲဦးမထွက်ခင်၊ ဂင်ယိုဟန်သည် Zion-T က စီစဉ်ထုတ်လုပ်သော တစ်ကိုယ်တော် ဒစ်ဂျစ်တယ်သီချင်း No More ကို ၂၀၂၀ ဩဂုတ်လ ၂၅ ရက်နေ့ တွင် ထုတ်ဝေသွားမည် ဖြစ်ကြောင်း ၂၀၂၀ ဩဂုတ်လ ၆ ရက်နေ့တွင် ကြေညာခဲ့သည်။

ဂင်ယိုဟန်သည် ၂၀၂၀ အောက်တိုဘာလ ၅ ရက်နေ့တွင် WEi အဖွဲ့နှင့်အတူ ခေါင်းစီးသီချင်း Twilight ဟု အမည်ပေးထားသော IDENTITY: First Sight မီနီအယ်လ်ဘမ်ဖြင့် ပွဲဦးထွက်ခဲ့သည်။ 

သူ၏ သရုပ်ဆောင်ပွဲဦးထွက်အဖြစ်မူ တရုတ် ဇာတ်လမ်းတွဲကို ပြန်လည်ရိုက်ကူးထားသည့် ကိုရီးယားဇာတ်လမ်းတွဲ A Love So Beautiful တွင် အဓိကအမျိုးသားသရုပ်ဆောင်အဖြစ် ပါဝင်ခဲ့သည်။ ၂၀၂၁ ဇန်နဝါရီ ၁၁ရက်တွင် ထုတ်လွှင့်ခဲ့သော ဇာတ်ဝင်တေး Recently ကိုလည်း ပါဝင်ရေးသား ပံ့ပိုးခဲ့သည်။

၂၀၂၁–လက်ရှိ: တစ်ကိုယ်တော် လှုပ်ရှားမှုများ
ဂင်ယိုဟန်သည် ၂၀၂၁ မတ်လ ၂ ရက်နေ့‌တွင်  SBS MTU ၏ သီချင်းအစီအစဉ်ဖြစ်သော The Show တွင် Ateez အဖွဲ့ဝင် ယောဆန်း၊ Weekly အဖွဲ့ဝင် ဂျီဟန်တို့နှင့်အတူ အစီအစဉ်မှူး ဖြစ်လာခဲ့သည်။ ၂၀၂၁ ခုနှစ်အတွင်း Chick High Kick ဟုခေါ်သော ရသစုံရုပ်သံအစီအစဉ်တွင်လည်း ဟားဟား၊ နာထယ်ဂျူတို့နှင့်အတူ ပါဝင်ခဲ့သည်။ ဂင်ယိုဟန်သည် ၂၀၂၁ နှစ်ကုန်ပိုင်းတွင် KBS က ထုတ်လွှင့်သည့် ကျောင်း ၂၀၂၁တွင်လည်း ဂျိုအီဟျောန်းနှင့် တွဲဖက်၍ အဓိကဇာတ်ဆောင်တစ်ဦးအဖြစ် ပါဝင်သရုပ်ဆောင်ထားသည်။

ရိုက်ကူးမှုစာရင်း

ရုပ်သံဇာတ်လမ်းတွဲ

ဝက်ဘ်စီးရီး

ရုပ်သံရှိုးများ

ကိုးကား

ပြင်ပလင့်ခ်များ

 
 
 

၁၉၉၉ မွေးဖွားသူများ
သက်ရှိထင်ရှားပုဂ္ဂိုလ်များ
တောင်ကိုရီးယား အမျိုးသား အဆိုတော်များ
တောင်ကိုရီးယား အမျိုးသား ရုပ်ရှင်သရုပ်ဆောင်များ